דוד די סולה פול

דוד די סולה פול (1885–1970) היה הרב הספרדי המוביל במאה ה-20 בארצות הברית. הוא היה סופר ומנהיג אזרחי, ומנהיג בעולם היהודי.<ref></ref>

== ביוגרפיה ==

דוד די סולה פול נולד בלונדון, אנגליה, היה צאצא של משפחה ותיקה של רבנים וחוקרים שמקורה בספרד של ימי הביניים. סבו וסבתו היו הרב דוד אהרון די סולה ורבקה מלדולה, סבא רבא שלו היה החכם רפאל מלדולה, רב אנגלי בולט. הוא היה קשור גם לרב אברהם די סולה, לרב הנרי פררה מנדס ולד"ר פרדריק די סולה מנדס. דוד למד באוניברסיטת לונדון, וסיים תואר דוקטור בשפות עתיקות בהצטיינות יתרה, באוניברסיטת היידלברג.

== קריירה ==
בשנת 1907 הוזמן די סולה פול אל קהילת שארית ישראל, המכונה לעיתים קרובות בית הכנסת הספרדי והפורטוגלי. קהילה זו הממוקמת בעיר ניו יורק, היא הקהילה היהודית הוותיקה ביותר בארצות הברית.<ref>Marcus, Jacob R. "Early American Jewry: The Jews of New York, New England, and Canada, 1649-1794." Philadelphia: Jewish Publication Society, 1951. Vol. I, pp. 3, 20-23</ref> הוא כיהן כעוזר הרב שלה, תחת הנרי פררה מנדס עד 1919, שנה שבה עזב כדי לעבוד בארץ ישראל המנדטורית. פול חזר לקהילה זו בשנת 1921 כדי להפוך לרב הבכיר שלה במקום מנדס שפרש ב-1920. בהיסטוריה המפורטת שכתב על הקהילה הדגיש פול את המגוון שלה: "כנראה שבשום קהילה אחרת בעולם אין אסופה כה רחבה של יהודים מארבעת קצוות תבל כפי שניתן למצוא בשארית ישראל [...] לאורך שלוש המאות של הקהילה, ההיסטוריה שלה התאפיינה בשילוב האלמנטים שהגיעו אליה משישים מדינות בעולם או יותר".<ref>de Sola Pool, David; de Sola Pool, Tamar (1955). An Old Faith in the New World — Portrait of Shearith Israel, 1654–1954. Columbia University Press (New York City, New York), p.467</ref> פול כיהן כרב עד 1955, והיה רב אמריטוס מעורב עד סוף ימיו. פול ורעייתו, תמר די סולה פול דאגו במיוחד לעזור לצעירים, להיפגש ולדבר איתם ולהניע אותם לנהל חיים אתיים.<ref>Remembrance of his cousin, Jonathan de Sola Mendes</ref>

=== ציונות ===
בשנת 1919 עזב פול את תפקידו, התרחק מהשפעות מלחמת העולם הראשונה ונסע עם אשתו לארץ ישראל במטרה לבנות מחדש את הארגון העולמי הציוני. בעקבות בן דודו וקודמו, הנרי פררה מנדס, פעל פול בלהט בעד הלאום היהודי. הוא ורעייתו תמר היו מנהיגים בתנועת הנוער "יהודה הצעיר" של ההסתדרות הציונית הדסה, ותמר אף המשיכה להיות הנשיאה הלאומית של הדסה, תוך שאיפה לתמוך בעניין הציוני. פול ואשתו נשארו בפלשתינה א"י במשך שלוש שנים, תמכו בעניין הציוני ופעלו למענו, עד שחזרו לניו יורק כדי שפול ימשיך לבצע את תפקידו כרב. עם עליית הנאציזם בשנות ה-30, פול דיבר יותר ויותר על הצורך במדינה יהודית, וקרא ליהדות ארצות הברית לפעול למען הקמתה. לאחר הקמת ישראל, הוא ורעייתו תמר היו פעילים ללא הרף בתמיכה בעם החדש.

== פרסומים ==

דוד די סולה פול תרגם וערך את ספר התפילה הספרדי לאיגוד הקהילות הספרדיות ב-1954,<ref></ref> ואת הסידור האשכנזי להסתדרות הרבנים דאמריקה.<ref></ref> ספרי תפילה אלה עדיין נמצאים בשימוש בקהילות ברחבי העולם.

ספרו "הקדיש" (1909, הדפסה שלישית 1964), המבוסס על עבודת הדוקטורט שלו, עוסק במקורותיה של תפילת הקדיש.

די סולה פול כתב מספר ספרים על ההיסטוריה היהודית באמריקה הקולוניאלית, כולל דיוקנאות חרוטים באבן של מתיישבים יהודים מוקדמים. הוא גם כתב ספר בשם "מדוע אני יהודי" (1957), חלק מסדרה שנכתבה על ידי אנשי דת מובילים, שהיא מעין מבוא ליהדות.<ref></ref>

יחד עם אשתו, תמר די סולה פול, כתבו את "אמונה ישנה בעולם החדש - דיוקן של שארית ישראל", וכן את "האם יש תשובה: חקירה על כמה דילמות אנושיות" (1966). שניהם ערכו יחד את הגדת פרנצו לפסח.

די סולה פול ערך את ספרי התפילות ששימשו את צבא ארצות הברית.

== מורשת ==
די סולה פול היה מכובד ונערץ ברחבי העולם, הוא שילב חובות רוחניות ופסטורליות עם שירות ציבורי, והוכר כאחד המנהיגים הבולטים בעולמה של יהדות ספרד.<ref></ref> די סולה החזיק בתוארי כבוד של דוקטור לאלוהות, דוקטור לאותיות עבריות, דוקטור לאותיות הומניות ודוקטור לתאולוגיה מקודשת.

בשנת 2012, הפדרציה הספרדית האמריקאית ערכה תערוכה קטנה שכללה את מכתביו של דוד די סולה פול.

== תפקידים אחרים ==
* הנשיא הראשון של איגוד הקהילות הספרדיות (1928).
* נשיא מועצת הרבנים של ניו יורק (1916–1917).
* חבר בצוות שימור המזון של הרברט הובר (1917).
* מארגן שטח ומנהל עבודת מחנות הצבא של הוועדה הלאומית לרווחה יהודית במלחמת העולם הראשונה (1917–1918).
* נציג ארצות הברית בוועדה הציונית בירושלים, המופקד על סיוע ביישום הצהרת בלפור (1919–1921).
* המנהל האזורי של פלשתינה א"י וסוריה של ועדת ההפצה המשותפת (1920–1921).
* מייסד ומנהל (1922) של ועדת החינוך היהודי של ניו יורק.
* נשיא איגוד הקהילות הספרדיות משנת 1928.
* נשיא מועצת בית הכנסת של אמריקה (1938–1940).
* יו"ר הוועד לפעולות דתיות של צבא וחיל הים של הוועדה הלאומית לרווחה יהודית (1940–1947).
* סגן נשיא (1951–55) ונשיא (1955–1956) של האגודה האמריקנית להיסטוריה יהודית.
* נציג ארצות הברית לקונגרס האטלנטי של נאט"ו בלונדון (1959).

== משפחה ==
אשתו, תמר די סולה פול, הייתה בתו של הרב חיים הירשנזון. היא הייתה נשיאה לאומית של ההסתדרות הציונית הדסה, ומנהיגה בולטת בזכות עצמה.<ref></ref>

בנו, איתיאל די סולה פול, היה חלוץ בפיתוח מדעי החברה ומייסד המחלקה למדעי המדינה במכון הטכנולוגי של מסצ'וסטס.

== לקריאה נוספת ==
* די סולה פול, דוד; אנג'ל, מארק ד' (עורך) (1980), רבי דוד די סולה פול - מבחר מתוך שישה עשורים של דרשות, כתובות וכתבים. איגוד הקהילות הספרדיות, .
* די סולה פול, דוד (1909,1929, 1964), הקדיש, הוצאת בלוךOCLC [https://www.worldcat.org/oclc/6991992 6991992].
* די סולה פול, דוד (1952), דיוקנאות חרוטים באבן - מתיישבים יהודים מוקדמים, 1682 &#x2013; 1831. הוצאת אוניברסיטת קולומביה, OCLC [https://www.worldcat.org/oclc/424980 424980].
* די סולה פול, דוד; פולח די סולה, תמר (1955), אמונה ישנה בעולם החדש - דיוקן שארית ישראל, 1654 &#x2013; 1954, הוצאת אוניברסיטת קולומביה, OCLC [https://www.worldcat.org/oclc/1172838 1172838].
* David de Sola Pool, Why I Am A Jew (NY: Bloch Publishing) 1957, Shuly Rubin Schwartz, The Rabbi Wife: The Rebbetzin in American Jewish Life (NY: New York University Press) 2006, ו-Pool Papers, ארכיון כפי שצוטט בשוורץ.
* האנציקלופדיה היהודית (1906)

== קישורים חיצוניים ==
* אנג'ל, הרב מארק. "[https://www.jewishideas.org/article/rabbi-dr-david-de-sola-pool-sephardic-visionary-and-activist ברכת הרב ד"ר דוד די סולה: איש חזון ופעיל ספרדי]", שיחות, כתב העת של המכון לרעיונות ואידיאלים יהודיים, גיליון 28.
* 
* 

== הערות שוליים ==

קטגוריה:סופרים יהודים אמריקאים
קטגוריה:רבנים ספרדיים
קטגוריה:אמריקאים שנולדו ב-1885
קטגוריה:אמריקאים שנפטרו ב-1970